recursal/SuperWikiNEXT-32B huggingface dataset:
**பழனியூர் மாகாளியம்மன் கோயில்** தமிழ்நாட்டில் கோயம்புத்தூர் மாவட்டம், பழனியூர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் மாகாளியம்மன் சன்னதியும், விநாயகர், ஐயப்பன், முருகன் உபசன்னதிகளும் உள்ளன. இங்குக் கோயில் தேர் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. புரட்டாசி மாதம் நவராத்திரி விழா முக்கிய திருவிழாவாக நடைபெறுகிறது. மாசி மாதம் குண்டம் இறங்குதல், மாகாளியம்மன் தேர்த்திருவிழா தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
ஜேன்ஸ் டிஃவன்ஸ் வீக்லியின் முத்திரைத் தலைப்பு
**ஜேன்ஸ் டிஃபன்ஸ் வீக்லி** என்னும் கிழமைதோறும் வெளியாகும் பன்னாடுகளின் படைத் துறைகளின் செய்திகளையும் கருவிகள், அது பற்றிய தொழில்கள் பற்றிய கருத்துக்களையும் வெளியிடும் ஓர் ஆங்கில இதழ் ஆகும். *ஜான் எஃவ். டி. ஜேன்* என்னும் ஆங்கிலேயரின் பெயரால் தொடங்கப்பட்டது இவ்விதழ். இவர் 1898ல் போர்க்கப்பல்கள் பற்றிய ஜேன்ஸ் ஆல் த வோர்ல்ட்ஸ் ஃபைட்டிங் ஷிப்ஸ் (e's All the World's Fighting Ships) என்னும் இதழைத் தொடங்கினார். ஜேன்ஸ் டிஃபன்ஸ் வீக்லி என்னும் இதழ் ஜேன்ஸ் இன்ஃபர்மேஷன் குரூப் (ஜேனின் தகவல் குழு) என்னும் குழுவின் ஓர் உறுப்பு. இது தற்பொழுது வுட்பிரிட்ஜ் கம்பனி (Woodbridge Company.) என்னும் நிறுவனத்தைச் சேர்ந்தது.

இந்த ஆங்கில இதழுக்குப் போட்டியாக இத்துறையில் இருக்கும் மற்ற இதழ்கள்:

* ஃவிளைட் இண்டர்நேஷனல்;
* ஏவியேஷன் வீக் அண்ட் ஸ்பேஸ் டெக்னாலஜி

இந்த இதழ் ஒரு முறை (1985ல்) ஐக்கிய அமெரிக்காவை சேர்ந்த *சாமுவேல் லோரிங் மோரிசன்* (Samuel Loring Morison) என்னும் உளவாய்வாளரால் கட்டுமான நிலையில் இருந்த உருசியாவின் வானூர்தித் தாங்கிக் கப்பலைப் பற்றிய ஒளிப்படங்களை செயற்கைமதி வழி பெற்ற ஒளிப்படங்களை (KH-11) அம்பலப்படுத்தியதால் கெட்ட வகையான பரவலம் அடைந்தது. அன்று லியோனிட் பிரெஷ்னேவ் (Leonid Brezhnev) என்று அழைக்கப்ப்ட்ட வானூர்தித் தாங்கு கப்பல் இன்று அட்மிரல் குஸ்நெட்சோவ் (Admiral Kuznetsov) என்று அழைக்கப்படுகின்றது.

மேற்கோள்கள்
-----------

1. ↑  "The Self-Designing High-Reliability Organization: Aircraft Carrier Flight Operations at Sea பரணிடப்பட்டது 2006-12-13 at the வந்தவழி இயந்திரம்." Rochlin, G. I.; La Porte, T. R.; Roberts, K. H. Footnote 39. *Naval War College Review*. Autumn, 1987, Vol. LI, No. 3.

|  |  |  |
| --- | --- | --- |
|  |  | *இது பரவலான இதழ் பற்றிய குறுங்கட்டுரை. நீங்கள் விக்கிப்பீடியாவின் இக்கட்டுரையை வளர்க்க உதவலாம்*. |
**பழவூர் தழுவக்கொழுந்தீஸ்வரர் கோயில்** தமிழ்நாட்டில் திருநெல்வேலி மாவட்டம், பழவூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் தவக்கொழுந்தீஸ்வரர், சமயவல்லி அம்பாள் சன்னதிகளும், சுரதேவர், தட்ஷிணாமூர்த்தி, விநாயகர், முருகன், வள்ளி, தெய்வானை, இராஜதுர்க்கை, நவக்கிரகங்கள், சூரியன் அருள்மிக சந்திரன், நந்தி-2, பைரவர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. மாசி மாதம் சிவராத்திரி முக்கிய திருவிழாவாக நடைபெறுகிறது. மார்கழி மாதம் ஆருத்ரா தரிசனம் திருவிழாவாக நடைபெறுகிறது. [[தை மாதம்]] தைப்பூசம் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**துளசி நாயர்** (பிறப்பு: 25 அக்டோபர் 1997) இவர் ஒரு தமிழ் திரைப்பட நடிகை ஆவார். இவர் பிரபல நடிகை **ராதா**வின் மகள் ஆவார். 2013ஆம் ஆண்டு இயக்குநர் மணி ரத்னம் இயக்கிய கடல் என்ற திரைப்படத்தின் மூலம் அறிமுகமானார். அதைத் தொடர்ந்து 2014ஆம் ஆண்டு ரவி கே. சந்திரன் இயக்கிய யான் என்ற திரைப்படத்தில் நடித்துள்ளார்.

ஆரம்பகால வாழ்க்கை
-----------------

துளசி 25 அக்டோபர் 1997ஆம் ஆண்டு பிறந்தார். இவர் பிரபல நடிகை ராதா மற்றும் தொழில் அதிபர் ராஜசேகரன் நாயரின் இளைய மகள் ஆவார். இவருக்கு கார்த்திகா நாயர் என்ற ஒரு மூத்த சகோதரி உண்டு, இவரும் ஒரு நடிகை ஆவார். இவருக்கு ஒரு சகோதரன் உண்டு.

திரை வாழ்க்கை
-------------

இவர் தனது 14ஆவது வயதில் இயக்குநர் மணி ரத்னம் இயக்கிய கடல் என்ற திரைப்படத்தில் நடித்தார். இந்த திரைப்படத்தில் இவருக்கு ஜோடியாக நடிகர் கார்த்திக்கின் மகன் கௌதம் கார்த்திக் நடித்துள்ளார். இவர்களுடன் அர்ஜுன், அரவிந்த் சாமி போன்ற முன்னணி நட்சத்திரங்களும் நடித்துள்ளார்கள். இந்தத் திரைப்படத்தில் நடித்ததற்காக விஜய் விருதுகள் (சிறந்த அறிமுக நடிகை), 3ஆவது தென்னிந்திய சர்வதேச திரைப்பட விருது: சிறந்த அறிமுக நடிகை போன்ற விருதுகளுக்குப் பரிந்துரை செய்யப்பட்டார்.

2014ஆம் ஆண்டு ரவி கே. சந்திரன் இயக்கிய யான் என்ற திரைப்படத்தில் நடித்துள்ளார். இந்த திரைப்படத்தில் இவருக்கு ஜோடியாக ஜீவா நடித்துள்ளார்.

நடித்த திரைப்படங்கள்
--------------------

| ஆண்டு | திரைப்படம் | பாத்திரம் | மொழி | குறிப்புகள் |
| --- | --- | --- | --- | --- |
| 2013 | கடல் | ஸ்ரீலா | தமிழ் | பரிந்துரை—விஜய் விருதுகள் (சிறந்த அறிமுக நடிகை)பரிந்துரை—3வது தென்னிந்திய சர்வதேச திரைப்பட விருது: சிறந்த அறிமுக நடிகை |
| 2014 | யான் | பீட்ரைஸ் | தமிழ் |  |

வெளி இணைப்புகள்
---------------

* ஐ.எம்.டி.பி இணையத்தளத்தில் துளசி நாயர்
**சில்க் ஏர் பறப்பு 185**  (*SilkAir Flight 185*) இந்தோனேசியாவின் ஜாகர்தாவிலிருந்து சிங்கப்பூருக்கு பறக்கின்ற வழமையான, அட்டவணையிலுள்ள ஓர் பயணியர் பறப்பு ஆகும். திசம்பர் 19, 1997 அன்று இயக்கப்பட்ட இந்தப் பறப்பு விபத்துக்குள்ளாகி மூசி ஆற்றில் விழுந்து பயணித்த 104 பேரும் உயிரிழந்தனர்.

விபத்திற்கான காரணங்களை இரு அமைப்புகள் ஆய்வு செய்தன. இதில் ஒன்றான இந்தோனேசிய தேசிய போக்குவரத்து பாதுகாப்பு குழுவால் (NTSC) எந்த இறுதி முடிவுக்கும் வர இயலவில்லை. மற்ற அமெரிக்க தேசிய போக்குவரத்துப் பாதுகாப்பு வாரியம் (NTSB) பெரும்பாலும் தலைமை ஓட்டுனரால், வேண்டுமென்றே கொடுக்கப்பட்ட பறப்புக் கட்டுப்பாடு செய்கைகளால் இவ்விபத்து நிகழ்ந்துள்ளது என முடிவு செய்தது. சன்டோசோ சயோகோ என்ற இந்தோனேசிய ஆய்வாளரின் கூற்றுப்படி இதே முடிவிற்கு இந்தோனேசியக் குழுவும் வந்தது; ஆனால் குழுத்தலைமை ஏற்கவில்லை

விபத்தில் இறந்தவர்களில் பலரின் உறவினர்கள் தொடர்ந்த நட்ட ஈடு வழக்கில் முன்னரே அறியப்பட்டிருந்த போயிங் 737 வானூர்தியின் சுக்கான் பகுதியின் தானியக்கப் பிழைகள் விபத்துக்குக் காரணமாக சுட்டப்பட்டன. இந்த வகை வானூர்திகளில் சுக்கான்களைத் தயாரித்து வழங்கிய நிறுவனம் இந்த உறவினர்களுடன் நீதிமன்றத்திற்கு வெளியே உடன்பாடு கண்டு வழக்கை முடித்தது.

மேற்கோள்கள்
-----------

1. ↑  Accident description  at the Aviation Safety Network
2. ↑  Job, MacArthur. "Final Flight: SilkAir." *Flight Safety Australia*. January–February 2008.
3. ↑  "Pushed to the Limit." *Mayday* தொலைக்காட்சித் தொடர்.
4. ↑  "SilkAir crash families finally receive answers with court verdict", *Channel NewsAsia*, 15 July 2004.

வெளி இணைப்புகள்
---------------

* Final Report( பரணிடப்பட்டது 2014-03-14 at the வந்தவழி இயந்திரம்) - National Transportation Safety Committee
* சில்க் ஏரின் பத்திரிக்கைக் குறிப்பு
* பறப்பு 185 குறித்தான சில்க் ஏர் செய்தி அறிவிக்கைகள்
**பொன் நாவலன்** (பிறப்பு: 1953) மலேசியாவில் எழுத்தாளர்களுள் ஒருவராவரான இவர் சிறு வயது முதலே நாடோடி பாடல்களிலும் கிராமியப்பாடல்களிலும் நாட்டம் கொண்டமையினால் தாமும் அதுபோல் பாடல்கள் எழுதவேண்டும் என்ற உந்துதலில் கவிஞர் தீப்பொறி பொன்னுசாமியிடம் கவிதை பயின்றார், பின்பு 'நாகப்பன்' என்ற தனது பெயரை 'பொன் நாவலன்' என்று மாற்றிக் கொண்டார்

எழுத்துத் துறை ஈடுபாடு
----------------------

1973 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் கவிதைகளையே எழுதி வருகின்றார். மறைந்த உவமைக்கவிஞர் சுரதாவின் தீவிரப் பற்றாளர். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

நூல்கள்
-------

* புதுமைக் கவிஞர் பொன் நாவலன் கவிதைகள்
* கரும்பும் கண்ணீரும்
* பொன் விடியல்

பரிசுகளும் விருதுகளும்
----------------------

* வானொலி, தொலைக்காட்சி, மேடை கவியரங்கங்களில் பங்கு பெற்று பரிசும் பாராட்டும் பெற்றுள்ளார்
* சமூகக் கலைமணி சா. ஆ. அன்பானந்தன் விருது - மலேசியத்தமிழ் எழுத்தாளர் சங்கம், 2004

உசாத்துணை
---------

* மலேசியத் தமிழ் எழுத்துலகம் தளத்தில் பொன் நாவலன் பக்கம் பரணிடப்பட்டது 2012-01-19 at the வந்தவழி இயந்திரம்
**சிலோன் சின்னையா** (20 சூன் 1941 - 7 சனவரி 2011) இலங்கைத் தமிழ்த் திரைப்பட நடிகர். இலங்கை, இந்தியத் தமிழ்த் திரைப்படங்களில் குணசித்திர வேடங்களில் நடித்தவர்.

வாழ்க்கைக் குறிப்பு
-------------------

சின்னையா இலங்கையின் மலையகத்தில் கண்டி, அம்பிட்டிய என்ற ஊரில் செல்லக்கண்ணு, காவேரி ஆகியோருக்குப் பிறந்தார். தனது பத்தாவது வயதில் இருந்தே மேடை நாடகங்களில் நடிக்கத் தொடங்கினார். 1968 ஆம் ஆண்டில் இலங்கையில் வெளியான நிர்மலா என்ற தமிழ்த் திரைப்படத்தில் முதன் முதலில் நடித்தார். பின்னர் மஞ்சள் குங்குமம் (1970) திரைப்படத்தில் ஒரு சிறு வேடத்தில் நடித்தார். 1972 இல் வெளியான மீனவப் பெண் திரைப்படத்தில் மருத்துவராகத் தோன்றி நடித்தார்.

1975 ஆம் ஆண்டில் வெளியான வி. பி. கணேசனின் புதிய காற்று திரைப்படத்தில் மலையகத்தில் உள்ள லயன் குடிசை ஒன்றில் வாழும் ஏழைத் தொழிலாளியாக, கதாநாயகி பரீனா லையின் தந்தையாக நடித்து பாராட்டுப் பெற்றர். வி. பி. கணேசனின் இரண்டாவது படமான நான் உங்கள் தோழன் திரைப்படத்திலும் நடித்தார். சிலோன் சின்னையா "பாட்டாளியின் கூட்டாளி" என்ற திரைப்படத்தைத் தயாரித்தார். இது வெளிவரவில்லை.

இலங்கை-இந்தியக் கூட்டுத்தயாரிப்பான பைலட் பிரேம்நாத் திரைப்படத்தில் சிவாஜி கணேசனின் கணக்குப்பிள்ளையாக நடித்தது இவருக்குப் பெரும் புகழைத் தந்தது.

1983 ஆடிக் கலவரத்தை அடுத்து புலம் பெயர்ந்து தமிழ்நாடு சென்றார். அங்கு பொண்ணு ஊருக்கு புதுசு உட்பட சில படங்களில் நடித்தார். அத்துடன் சந்தர்ப்பங்கள், நெடுநாள் ஆசை, இறைவனின் திருமகள் ஆகிய சின்னத்திரைத் தொடர்நாடகங்களிலும் நடித்துள்ளார்.

தமிழ்நாட்டில் இருந்து இங்கிலாந்துக்குப் புலம் பெயர்ந்த சின்னையா அங்கு மேடை நாடகங்களிலும், குறுந்திரைப்படங்களிலும் நடித்து வந்தார். இலண்டன் தமிழ்க் கலைச்சங்கத்தின் தலைவராக இருந்தார். ஈழவர் திரைக்கலை மன்றத்தின் உறுப்பினராக இருந்து பணியாற்றினார்.

மறைவு
-----

சிலோன் சின்னையா 2011 சனவரி 7 ஆம் நாள் தனது 70வது அகவையில் இலண்டனில் காலமானார். இவருக்கு இரண்டு மகன்களும், இரண்டு மகள்களும் உள்ளனர்.

நடித்த திரைப்படங்கள்
--------------------

### இலங்கைத் திரைப்படங்கள்

* நிர்மலா
* மஞ்சள் குங்குமம்
* மீனவப்பெண்
* புதிய காற்று
* நான் உங்கள் தோழன்
* பைலட் பிரேம்நாத்

### இந்தியத் திரைப்படங்கள்

* பொண்ணு ஊருக்குப் புதுசு
* கரை கடந்த ஒருத்தி
* அகல்விளக்கு
* கரும்புவில்
* ஆணிவேர்
* நீதான் அந்தக்குயில்
* நீ இன்றி நானில்லை
* கீதாஞ்சலி
* காவலன் அவன் கோவலன்
* என் தமிழ் என் மக்கள்
* புதிய அடிமைகள்
* எல்லாமே பணத்துக்காக
* பகவதிபுரம் ரெயிலே கேட்
* காமதேனு
* கிழக்குப்பக்கம் காத்திரு
* கீதம் சங்கீதம்

மேற்கோள்கள்
-----------

1. 1 2 3 4 5  தேவதாஸ், தம்பிஐயா (7 சூன் 2015). "இலங்கை சினிமாவை வளர்த்தவர்கள்". *வீரகேசரி*.
2. 1 2  "சிலோன் சின்னையா". Our Jaffna. 2016-03-05 அன்று மூலம் பரணிடப்பட்டது. 8 சூன் 2015 அன்று பார்க்கப்பட்டது.
3. 1 2 3 4  "திரைப்பட கலைஞர் "சிலோன் சின்னையா"". ஈழத்திரை. 16 டிசம்பர் 2013. 8 சூன் 2015 அன்று பார்க்கப்பட்டது.
4. ↑  "பழம்பெரும் நடிகர் சிலோன் சின்னையா காலமானார்". தினமலர். 13 சனவரி 2013. 8 சூன் 2015 அன்று பார்க்கப்பட்டது.
Waterfall in டவுன்ஸ் கவுண்டி, ஜோர்ஜியாவார்ப்புரு:SHORTDESC:Waterfall in டவுன்ஸ் கவுண்டி, ஜோர்ஜியா
**புளூ ஹோல் அருவி**(Blue Hole Falls) அமெரிக்காவின் ஜார்ஜியாவில் உள்ள டவுன்ஸ் கவுண்டியில் உள்ள சட்டஹூச்சி தேசிய வனப்பகுதியில் உள்ள ஹை ஷோல்ஸ் க்ரீக்கில் அமைந்துள்ள அருவி ஆகும், 

இந்த அருவியை ஹை ஷோல்ஸ் ட்ரெயில் வழியாக அணுகலாம். இது பெரிய ஹை ஷோல்ஸ் க்ரீக் ஃபால்ஸ் கீழ்நிலைக்கு நன்கு பராமரிக்கப்படும் 1.2 மைல் பாதையாகும். இந்திய கிரேவ் கேப் ரோடு (வனப்பாதை சாலை 283) வழியாக டிரெயில்ஹெட் அணுகப்படுகிறது, இது ஹெலனுக்கு வடக்கே 11.5 மைல் தொலைவில் ஜிஏ ஹைவே 17/75 இல் அமைந்துள்ள சரளை சாலை ஆகும். ஜிஏ நெடுஞ்சாலை 17/75 இன் நுழைவாயிலில் இருந்து சுமார் 100 கெஜம் தொலைவில் உள்ள ஒரு ஆழமற்ற சிற்றோடையை நோக்கி சாலை செல்கிறது, ஆனால் சாதாரண சூழ்நிலையில் கடக்க நான்கு சக்கர வாகனம் தேவைப்படாது.

ப்ளூ ஹோல் அருவியை அடைய, ஹை ஷோல்ஸ் டிரெயில் வழியாக ஒரு மைல் கீழ்நோக்கிச் செல்ல வேண்டும். பாதையின் பிற்பகுதிக்கும் ஹை ஷோல்ஸ் க்ரீக்கிற்கும் இடையில் அமைந்துள்ள நெருப்பு வளையங்களைக் கொண்ட எளிதில் அடையாளம் காணக்கூடிய பல பழமையான முகாம்கள் உள்ளன, அவை பெரிய மற்றும் சிறிய குழுக்களுக்கு முகாமிடலாம். ஒரு சிறிய கண்காணிப்பு தளம் நீர்வீழ்ச்சியை கண்டும் காணாதது போல் அவை நீலத் துளைக்குள் விழுகின்றன. ப்ளூ ஹோல் பத்து அடிக்கும் மேலான ஆழத்தை அடைகிறது. மேலும் கோடை மாதங்களில் நீச்சல் வீரர்கள், மலையேறுபவர்கள் மற்றும் முகாமிடுவோர்களுக்கான பொதுவான இடமாக உள்ளது, அப்போது சிற்றோடை வெப்பநிலை 40 ஃபாரன்ஹீட்டில் இருக்கும்.

மேற்கோள்கள்
-----------

1. ↑  "Blue Hole Falls, Towns County Georgia Waterfalls". Mountain Travel Guide. 23 June 2016 அன்று பார்க்கப்பட்டது.
[*தொடர்பிழந்த இணைப்பு*]
இடியப்ப உரல்
**இடியப்ப உரல்** என்பது இடியாப்பம் செய்வதற்குப் பயன்படும் ஒரு கருவி. முற்காலத்தில் மரத்தினால் மட்டும் செய்யப்பட்ட இது தற்காலத்தில் அலுமினியம் போன்ற உலோகங்களாலும் செய்யப்படுவதுண்டு.

அமைப்பு
-------

இடியப்ப உரல் இரண்டு பகுதிகளைக் கொண்டிருக்கும். கீழ்ப்பகுதி, இரு புறமும் கைபிடியுடன் கூடியதும் நடுவில் ஏறத்தாழ 2 அங்குல விட்டம் கொண்ட துளையுடன் கூடியதுமான உருளைவடிவ அமைப்புக் கொண்டது. இதன் அடிப்பகுதியில் சிறிய பல துளைகளுடன் கூடிய பித்தளைத் தகடு பொருத்தப்பட்டிருக்கும். மேற்பகுதி, இருபக்கமும் கைபிடிகளுடன் கூடிய உருளை அமைப்பு இருக்கும். இவ்வுருளை சரியாக கீழ்ப்பகுதியின் துளைக்குள் செல்லக்கூடியவாறான அளவு கொண்டதாக இருக்கும். கீழ்ப்பகுதியின் துளைக்குள் பிசையப்பட்ட மாவை இட்டு, கைபிடிகளின் உதவியுடன் மேற்பகுதியின் உருளைப் பகுதியால் அழுத்துவர். உருளை துளைக்குள் இறங்கும்போது பிசைந்த மாவு பித்தளைத் தகட்டின் துளைகள் வழியாகக் கம்பிகள் போல் வெளியேறும். இவற்றை, இடியப்பத் தட்டில் வட்டமாகச் சுற்றிப் பிழிவர். 

இவ்வாறான உரல்களை இடியப்பம் செய்வதற்காக மட்டும் அல்லாமல் முறுக்கு, அச்சுப் பலகாரங்கள் போன்ற பல்வேறு சிற்றுண்டிகளையும் செய்யக்கூடியதாக உருவாக்குவதும் உண்டு. இவ்வாறான உரல்களில் துளைகளைக் கொண்ட அடித்தகடு நிலையாகப் பொருத்தப்படுவதில்லை. சிற்றுண்டிகளின் தன்மையைப் பொறுத்து வெவ்வேறு அளவுகளைக்கொண்ட துளைகளுடன் கூடிய உலோகத் தகடுகள் உரலின் உருளை வடிவத் துளையுள் தற்காலிகமாகப் பொருத்தும்படி அமைக்கப்பட்டிருக்கும். தேவையைப் பொறுத்து அச்சுக்களை மாற்றிப் பயன்படுத்துவர். இவ்வகையான உரல்களில் பின்வரும் அச்சுக்கள் இருப்பதுண்டு:

* இடியப்ப அச்சு
* முறுக்கு அச்சு
* மகிழம்பூ அச்சு
* ஓமப்பொடி அச்சு
* நாடா அச்சு
* பல்லுப் பதிந்த அச்சு
* சிலேபி அச்சு

தற்காலம்
--------

தற்காலத்திலும் இடியப்ப உரல் பரவலாகப் பயன்பாட்டில் உள்ளது. எனினும் இடியப்ப உரலில் இடியப்பம் பிழிவது இலகுவானது அல்ல. இதனால், தற்காலத்தில் இடியப்ப உரலுக்குப் பதிலாக இலகுவாகப் பிழியத்தக்க வகையில் பல வகையான பொறிகள் உருவாக்கப்பட்டுள்ளன.
**இடை மண்டலம்** அல்லது **மீசோ மண்டலம்** (*Mesosphere*) என்பது புவியின் வளிமண்டலத்தில் படை மண்டலத்துக்கும் வெப்பமண்டலத்திற்கும் இடைப்பட்ட வளியடுக்காகும். வளியடுக்குகளில் மிகவும் குளிர்ந்த வெப்பநிலை நிலவும் அடுக்கு இடை மண்டலமாகும். புவியிலே இயற்கையாகக் காணப்படும் மிகக் குளிர்ந்த இடம் இதுவாகும். புவியின் வளி மண்டலத்தின் 50 கிலோமீற்றர் தொடக்கம் 100 கிலோமீற்றருக்கு இடைப்பட்ட பிரதேசத்தில் இடை மண்டலம் உள்ளது.

வளிமண்டலப் படலங்கள் (என். ஓ. ஏ. ஏ.)

வெப்பநிலை
---------

இடைமண்டலத்தின் வெப்பநிலை உயரம் அதிகமாகும் போது குறைவடைந்து கொண்டு செல்லும். இதன் வெப்பநிலை அதன் உயரமான பிரதேசத்தில் −100 °C (173 K; −148 °F) வரை குறைவடையும். புவியில் இயற்கையாக நிலவும் மிகக் குளிர்ந்த வெப்பநிலை இதுவாகும்.

இந்த அடுக்கின் மேல்பகுதி பூமியில் மிகவும் குளிரான பகுதியாகும். இதன் சராசரி வெப்பநிலை 85 டிகிரி ஆகும். இதன் மேல்பகுதி எல்லையான மீசோபாஸ் வெப்பநிலையானது -100 டிகிரியாக இருக்கிறது. இதன் காரணமாக நீர் உறைந்து பனிக்கட்டியாக உள்ளது. இப்பனியே மேகமாக மாறுகிறது.

ஆதாரங்கள்
---------

1. ↑  ஓசோன் படலத்தில் ஓட்டை நூல் - ஏற்காடு இளங்கோ பக்கம் 20
**மயில் சிலந்தி** (peacock spider) என்பது ஒரு சிலந்தி வகையாகும். தாவும் சிலந்தி வகையில் மயில் சிலந்தியும் ஒன்று. மராடஸ் வோலன்ஸ் (Maratus volans) என்ற இனத்தை சார்ந்தது இவ்வகை சிலந்திகள். சிலந்தி வகைகளில் மிகவும் அழகான சிலந்தி மயில் சிலந்தி. இதன் அழகான நடனமே இதற்கு காரணப் பெயராக அமைந்தது. 
நீலம் சிவப்பு மஞ்சள் பச்சை போன்ற நிறங்களை உடையது சிலந்தியின் முதுகுப் பகுதி. இனச் சேர்க்கைக்கு முன்பாக பெண் சிலந்தியை உடன்படச் செய்வதற்காக ஆண் சிலந்தி வயிற்றுப் பகுதியை உயர்த்தி தனது மூன்று ஜோடிக் கால்களையும் (கிரிக்கெட் மைதானத்தில் பார்வையாளர்களைக் குதூகலிக்க செய்ய ஆடும் பெண்கள் கைகளை உயர்த்தி கை தட்டி ஆடுவது போல) உயர்த்தி ஆடத் தொடங்கும். சில நேரங்களில் Bravo நடனமும் ஆடி அசத்த முயற்சி செய்யும். பெண் சிலந்திகளில் இந்த நிறங்கள் மிகவும் வெளிறிக் காணப்படும். 

ஆண் சிலந்தியின் ஆட்டம் பிடிக்காமல் போனாலோ அல்லது பெண் சிலந்தி ஏற்கனவே கருவுற்று சினையாக இருந்தாலோ பெண் சிலந்தி அதன் மேல் தாவிச் சென்று கொன்று தின்று விடும். திறமையான ஒருசில ஆண் சிலந்திகள் வேகமாகத் தாவி தப்பித்து விடும். பெரும்பாலான நேரங்களில் சாவை சந்திக்க நேரிடும். சிறப்பாக ஆடி சேர்க்கைக்கு உடன்பட்ட பிறகு கூட கொன்று தின்றுவிடும் சிலந்திகளும் இந்த வகையில் உண்டு (Thornhill, 1984). பொதுவாக இந்த நடனம் ஐந்து நிமிடம் முதல் ஐம்பது நிமிடங்கள் வரை தொடரும். பெண் சிலந்தியானது தனது சந்ததியில் வரும் சிலந்திகள் மிகவும் அழகாகவும் ஆதிக்கம் மிக்கதாகவும் இருக்க வேண்டும் என்று விரும்புவதே ஆண் சிலந்திகளை அதிக நேரம் ஆடுவதைப் பார்த்து துன்புறுத்தக் காரணம் என்கின்றனர் பூச்சியியல் வல்லுநர்கள் ((Bergstrom, 2012). சேர்கைக்காக உயிரை மாய்த்துக் கொள்ள தயாராக உள்ள ஆண் பூச்சிகள் தனது சந்ததி தன்னோடு நின்று விடக் கூடாது என்பதற்காகவும் இருக்கலாம் எனும் கூற்றும் உண்டு. இந்த சிலந்திகளால் மனிதனுக்கு எந்தவித ஆபத்தும் இல்லை.

மேற்கோள்கள்
-----------

1. ↑  Otto, Jurgen; Hill, David E. (2011). "An illustrated review of the known peacock spiders of the genus *Maratus* from Australia, with description of a new species (Araneae: Salticidae: Euophryinae)". *Peckhamia* **96** (1): 1–27. .

வெளி இணைப்புக்கள்
-----------------

* மயக்கும் மயில் சிலந்தி
**மருந்தாக்கல் உணவுகள்** (NUTRACEUTICALS) என்பது நியுட்ரிசன் (சத்துணவு), பார்மசுயூட்டிகல்சு (மருந்தாக்கல் தொழில்) ஆகியவற்றிலிருந்து வந்ததாகும். இதன் பொருள் நோய்ப்பாதுகாப்பு மருந்தாக, இணை உணவாகப் பயன்படுவதாகும். உணவுப் பொருள்களில் உள்ள பைட்டோ சத்துகள் நோயைத் தடுக்க உதவுகிறது. பைட்டோ சத்துகளில் **டர்பீன்சு,** 
பைட்டோசுடிரால்கள், பீனால், தியோல்கள் **உள்ளன.**

டர்பீன்சு
---------

டர்பீன்சு (TERPENES) தானியங்கள், காய்கறிகள்,சோயா பீன்சு, பசுமை தாவரங்களில் உள்ளன. டர்பீன்களின் எதிர்வினைகளை அறிவியலாளர் *வோட்டோ வாலக்* என்பவர் ஆராய்ந்தார்.

### பகுதிப் பொருள்கள்

* கரோட்டினாய்டுகள் (CAROTENOID)
* லிமோனாய்டுகள் (LIMENOIDS)

#### கரோட்டினாய்டுகள்

காரட், தக்காளி, பசலைக்கீரையில் கரோட்டினாய்டுகள் அதிகம் உள்ளன. இவை கண்நோய் வராமல் காக்கின்றன.

#### லிமோனாய்டுகள்

லிமோனாய்டுகள் கிச்சிலி பழங்களின் தோலில் அதிகம் உள்ளன. இவை நுரையீரலுடைய திசுக்களைப் பாதுகாக்கின்றன.

பைட்டோசுடிரால்கள்
-----------------

பைட்டோசுடிரால்கள் சேனை கிழங்கு, பூசணி விதைகள், மஞ்சள் நிற காய்கறிகள் போன்றவற்றில் பெருமளவு உள்ளது. இவை மார்பகப் புற்றுநோய் வராமல் தடுக்கிறது.

பீனால்
------

பீனால் கத்தரிக்காய், திராட்சை போன்றவற்றில் பெருமளவு உள்ளது. இவை திசுக்கள் சிதைவடைவது, வீக்கம் அடைவது போன்றவற்றைத் தடுக்கின்றன.

### பகுதிப் பொருள்கள்

* பிளேவோனாயிடுகள் (FLAVONOIDS)
* ஆன்தோசையனிடின்கள் (ANTHOCYANIDINES)
* ஐசோபிளேவோன்கள் (ISOFLAVONES)

#### பிளேவோனாயிடுகள்

ஒவ்வாமையைக் கட்டுப்படுத்தக்கூடியது.
உடலில் வரும் கட்டிகளைத் தடுக்கக்கூடியது.

#### ஆன்தோசையனிடின்கள்

புரத வகையான கொலாச்சனைத் (COLLAGEN) தயாரிக்கக்கூடியது.

#### ஐசோபிளேவோன்கள்

மொச்சை, பயறுகளில் உள்ள இவை கட்டிகளைத் தடுக்கக்கூடியவை.

### தியோல்

தியோல் (THEOL) வெங்காயம், பூண்டு, முட்டைகோசு, டர்னிப் போன்றவற்றில் அதிகம் உள்ளது. இவை கட்டிகளைத் தடுக்கக்கூடியவை.

மேற்கோள்கள்
-----------

1. ↑  "What are neutraceuticals?". news medical life sciences. 30 மார்ச் 2015. 22 சூலை 2017 அன்று பார்க்கப்பட்டது.
2. ↑  "தி இந்து". வோட்டோ வாலக். 27 மார்ச் 2017.
3. ↑  "terpenes". medical Jane. 2017. 22 சூலை 2017 அன்று பார்க்கப்பட்டது.
4. ↑   *சத்துணவியல்,மேல்நிலை முதலாண்டு*. உணவு தொழில்நுட்பத்தின் வளர்ச்சிகள்: தமிழ்நாட்டுப் பாடநூல் கழகம். 2004. பக். 141,142.
**எம். கே. அர்ஜுனன்** (பிறப்பு: ஆகத்து 25, 1931) மலையாளத் திரைப்படத்துறையின் முக்கியமான இசையமைப்பாளர்களில் ஒருவர். மெல்லிசை மெட்டுக்களுக்காக பெரும்புகழ் பெற்றவர்.

வரலாறு
------

கொச்சி துறைமுகம் அருகே சிரட்டப்பாலம் என்ற ஊரில் 1931ல் பிறந்தார். தந்தை கொச்சுகுஞ்சு. தாய் பார்வதி. இளமையிலேயே அர்ஜுனன் தந்தையை இழந்தார். பார்வதிக்கு 14 குழந்தைகள். மூத்தவராகிய அர்ஜுனன் பலகாரங்களை சுமந்து விற்று தம்பிகளை பார்த்துக்கொள்ள நேர்ந்தது. அவரது கடும் வறுமையைக் கண்ட ராமசாமி என்ற காங்கிரஸ்காரர் பழனியில் உள்ள ஜீவகாருண்யானந்தா என்ற அனாதைவிடுதிக்கு அவரையும் இரு தம்பிகளையும் அனுப்பிவைத்தார்

நாராயணசாமி என்ற துறவி அந்த அனாதை விடுதியை நடத்திவந்தார். அங்கே ஆர்மோனியம் வாசிக்கவும் இசையின் ஆரம்பப் பாடங்களையும் கற்றார். தினமும் பஜனைகளில் ஈடுபடும் வழக்கம் இருந்தது. அவரது திறனை கண்ட ஆசிரம தலைவர் அவருக்கு சிறப்பு இசைக்கல்வி அளிக்க ஏற்பாடு செய்தார். குமாரையாபிள்ளை என்ற இசைக்கலைஞரை அதற்கு நியமித்தார்.

இளம் வயதிலேயே இசையைக்க ஆரம்பித்த அர்ஜுனன் விரைவில் அதையே தொழிலாகக் கொண்டா. கீதா பீப்பிள்ஸ் தியேட்டர், கொல்லம் காளிதாச கலாகேந்திரம், தேசாபிமானி தியேட்டர்ஸ், ஆலப்பி தியேட்டர்ஸ், கெ.பி.எ.சி போன்ற நாடக குழுக்களுக்கு பாடல்களை அமைத்தார். கிட்டத்தட்ட 300 நாடகங்களுக்கு 800 பாடல்களை அவர் அமைத்திருக்கிறார். ஆரம்பத்தில் இசையமைப்பு வருமானம் அளிக்காததனால் ஒரு வீட்டில் காவல்காரராக பணியாற்றினார்.

1961ல் அர்ஜுனன் பாரதியை மணந்தார். திரையில் தேவராஜன் இசையமைத்த பல படங்களுக்கு அர்ஜுனன் ஆர்மோனியம் வாசித்தார். பல மெட்டுகள் அவருடையவை எனப்படுகின்றன. 1968ல் வெளிவந்த கறுத்த பௌர்ணமி அவரது முதல் படம். அதுமுதல் தொடர்ச்சியாக இசையமைத்து வருகிறார். 218 படங்களில் 500 பாடல்களுக்கு இசையமைத்திருக்கிறார்

சிறப்பு
-------

அர்ஜுனன் மலையாள மண்ணுக்குரிய சிறப்பான மெல்லிசையை உருவாக்கியவர் என்று புகழப்படுகிறார். இன்றும் மலையாளத்தில் பெரிதும் விரும்பப்படும் பல பாடல்கள் அவரால் அமைக்கப்பட்டவை

வெளி இணைப்புகள்
---------------

* இந்து கட்டுரை பரணிடப்பட்டது 2008-09-13 at the வந்தவழி இயந்திரம்
* ஐ.எம்.டி.பி இணையத்தளத்தில்
* MK Arjunan at MSI
* அர்ஜுனன் இணையதளம் பரணிடப்பட்டது 2012-01-16 at the வந்தவழி இயந்திரம்
**துளிர்** சிறுவர்களுக்கான அறிவியல் மாத இதழ் ஆகும். இவ்விதழை புதுவை அறிவியல் இயக்கம் தமிழ்நாடு அறிவியல் இயக்கம் இணைந்து கடந்த 26 வருடங்களாக நடத்தி வருகின்றன. இயற்பியல், வேதியியல், உயிரியல் தொடர்பான கட்டுரைகள் மட்டும் வெளி வருவது என்றில்லாமல் சமூக அறிவியல், சூழலியல் என்று பலதரப்பட்ட பொருள்களில் துளிரில் படைப்புகள் வெளிவருகிறது. துளிர் படிப்பவர்கள் மத்தியில் அறிவியல் மனப்பான்மையை வளர்த்தெடுப்பது துளிரின் முக்கியப் பணி ஆகும். அறிவியலுக்குப் புறம்பான விஷயங்கள், பலவிதமான மூடநம்பிக்கைகள் இவற்றைச் சாடும் பணியையும் துளிர் செய்து வருகிறது.

தமிழ்நாடு மற்றும் புதுவை அறிவியல் இயக்கங்கள் மக்கள் மத்தியில் பல்வேறு அறிவியல் பிரச்சார நடவடிக்கைகளை மேற்கொண்டு வருகின்றன. துளிரில் வரும் படைப்புகள் மூலமும் இத்தகைய அறிவியல் பிரசாரப் பணிகள் மேற்கொள்ளப்பட்டு வருகிறது (உதாரணம்: தேசிய அறிவியல் நாள், ஹிரோஷிமா, நாகசாகி தினம், தேசிய குழந்தைகள் அறிவியல் மாநாடு, துளிர் வினாடி வினா).

பாடப்புத்தகதன்மையற்ற படைப்புகளை வெளியிடுவதில் துளிர் அதிகக் கவனம் செலுத்துகிறது. குழந்தைகள் அறிவியலை தங்கள் சூழலோடு ஒன்றிப் பார்த்து புரிந்து கொள்ளவும், அவர்களே அறிவியலைச் செய்து பார்த்துக் கற்றுக் கொள்ளவும் துளிர் ஊன்றுகோலாக இருந்து செயல்படுகிறது. குழந்தைகளின் கற்பனைத் திறனை வளர்க்கும் விதமான படைப்புகளும் (கதை, புதிர்கள்) துளிரில் வெளிவருகிறது.

பெரும்பாலும் நடுநிலைப் பள்ளியில் பயிலும் மாணவ மாணவியர் (6,7,8 வகுப்பு மாணவ மாணவியர்) புரிந்து கொள்ளும் இதழாகவே துளிர் தயாரிக்கப் படுகிறது. துளிர் வாசகர்களாகச் சிறுவர் சிறுமியர் மட்டும் இல்லை. துளிரை அவர்களுக்கு எடுத்துச் செல்லும் ஆசிரியர்கள், அறிவியல் இயக்க ஆர்வலர்கள், முகவர்கள், பெற்றோர்கள் என்று துளிருக்கு ஒரு விரிவடைந்த வாசகர் வட்டம் உள்ளது.

துளிர் தொடர்பு முகவரி: 245 , அவ்வை
சண்முகம் சாலை, கோபாலபுரம், சென்னை – 600 086.

வெளி இணைப்புகள்
---------------

* பரணிடப்பட்டது 2013-12-27 at the வந்தவழி இயந்திரம் - துளிர் (இதழ்)
* [*தொடர்பிழந்த இணைப்பு*]
* இந்து Encouraging young aspiring scientists
[*தொடர்பிழந்த இணைப்பு*]
**துளசிமாறன்** யேர்மனியை பிறப்பிடமாகவும், வதிவிடமாகவும் கொண்ட ஈழத்துக் குத்துச் சண்டை வீரர்.

குடும்பம்
---------

இவரது பெற்றோர்களான நளினி, தருமலிங்கம் தம்பதிகள் ஈழத்தில், பருத்தித்துறை, புலோலி மேற்கைப் பிறப்பிடமாகக் கொண்டவர்கள். இவருக்கு குறிஞ்சிமாறன் என்றொரு சகோதரனும், பவித்திரா என்றொரு சகோதரியும் உள்ளார்கள். குறிஞ்சிமாறனும் குத்துச்சண்டையில் ஆர்வம் கொண்டவர்.

குத்துச்சண்டைப் போட்டி
----------------------

இவர் 125க்கு மேலான குத்துச்சண்டைப் போட்டிகளில் பங்குபற்றியுள்ளர். ஆறு முறைகள் நிடர்சாக்சன்(Nidersachsen) மாநிலத்தில் சம்பியனாகவும், யேர்மனிய நாட்டில் Bundesliga குத்துச்சண்டைப் போட்டியில் யேர்மனியின் சம்பியனாகவும் வந்துள்ளார். 2016 இல் கோடை ஒலிம்பிக் போட்டியில் கட்டார் நாட்டுக்காக விளையாடியுள்ளார். இவர் தொடர்ந்து நான்கு தடவைகள் குத்துச்சண்டையில் வென்றிருக்கிறார் என்பது குறிப்பிடத்துக்கது. இவர் போட்டிகளின் போது தளராது விளையாடுவதால் இவருக்கு Tiger என்ற பட்டப்பெயரும் இருக்கிறது. இவர் 26.05.2018 அன்று யேர்மனியில் நடைபெற்ற குத்துச்சண்டையில் போட்டியாளரான KARIMLI யை ஆறு சுற்றுக்கள் மோதி வெற்றி பெற்றுள்ளார்.

வெளி இணைப்புகள்
---------------

* Tamilischer Profi-Boxer: „Aus Niederlagen lerne ich!" பரணிடப்பட்டது 2018-08-25 at the வந்தவழி இயந்திரம்
* THULASI THARUMALINGAM – 64KG பரணிடப்பட்டது 2018-11-18 at the வந்தவழி இயந்திரம்

மேற்கோள்கள்
-----------


1. ↑  BoxRec Thulasi Tharumalingam
2. ↑  Schwaneweder Boxtalent bei den Profis
3. ↑  Tamilcnn ஒலிம்பிக் குத்துச்சண்டைப் போட்டியில் மொங்கோலிய வீரரிடம் மோதிய ஈழத் தமிழரான துளசி தருமலிங்கம் 
[*தொடர்பிழந்த இணைப்பு*]
**சாகிப்தா சோரவார் சிங்** (**Zorawar Singh** ) (பிறப்பு:28 நவம்பர் 1695 - இறப்பு 26 டிசம்பர் 1705) சீக்கிய சமயத்தின் பத்தாவது மற்றும் இறுதி குருவான குரு கோவிந்த் சிங்கின் நான்கு பிள்ளைகளில் மூன்றாமவர் ஆவார். சீக்கிய சமயத்தில் சோரவார் சிங்கும் அவரது இளைய சகோதரர் பதே சிங்கும் மிகவும் புனிதமான தியாகிகள் என்ற புகழைப் பெற்றவர்கள். சீக்கியர்கள் இவரது பெயருக்கு முன்னாள் *சாகிப்சதா* (இளவரசன்) இட்டு அழைப்பர்.

வரலாறு
------

சிர்இந்த்-பதேகர் குருத்துவாரில் கட்டப்பட்ட சோரவார் சிங் மற்றும் பதே சிங்கின் நினைவிடம்
மே 1705-இல் முகலாயப் பேரரசர் அவுரங்கசீப்பின் ஆனையின் படி, சீக்கியர்களின் அனந்த்பூர் சாஹிப் நகரம் பல மாதங்களாக முற்றுகை இடப்பட்டது. பல மாதங்கள் சீக்கியர்கள் தாக்குதல்களையும் முற்றுகைகளையும் தாங்கினர், ஆனால் இறுதியில் நகரத்தில் உணவு இருப்பு தீர்ந்துவிட்டது. சீக்கியர்கள் ஆனந்த்பூரை விட்டு வெளியேறினால், முகலாயர்கள் பாதுகாப்பான வெளியேற்றத்தை வழங்குவதாக கூறினர். அதனை குரு கோவிந்த் சிங் சம்மதித்து, தனது குடும்பத்தினருடனும் ஒரு சிறிய குழுவினருடனும் நகரத்தை காலி செய்தார். குரு கோவிந்த் சிங்கின் தாயான மாதா குஜாரி, தனது இரண்டு பேரன்களான சோரவார் சிங், பதே சிங் மற்றும் குடும்ப வேலைக்காரர் கங்குவை உடன் அழைத்துக் கொண்டு தனது சொந்த கிராமமான சஹேதிக்கு சென்று கொண்டிருந்தார். முகலாயர்களால் லஞ்சம் பெற்ற வேலைக்காரர் கங்கு, குரு கோவிந்த் சிங்கின் குடும்பத்தின் மூன்று உறுப்பினர்களையும் சிர்இந்த்-பதேகர் என்ற இடத்தின் நவாப் வசீர் கான் முன்னிலையில் அழைத்துச் சென்றார். 

குரு கோவிந்த் சிங்கின் இரண்டு மகன்களான பதே சிங் (வயது 6) மற்றும் சோரவார் சிங் (வயது 10) இசுலாமிய சமயத்திற்கு மதம் மாறினால் உயிருடன் விட்டுவிடுவதாக நவாப் வசீர் கான் கூறினார். ஆனால் இரண்டு சிறுவர்களும் இசுலாம் சமயத்திற்கு மதம் மாற மறுத்தனர். வசீர் கான் அவர்களுக்கு மரண தண்டனை விதித்தார். குழந்தைகள் இருவரையும் உயிருடன் வைத்து செங்கல் சுவரை எழுப்பி மூடி கொல்லப்பட்டனர்.
பதேசிங் குருத்துவார் கோயிலில் இக்குழந்தைகள் உயிருடன் கொல்லப்பட்ட செங்கல் சுவர் அடையாளம் இன்றும் காணப்படுகிறது.

குரு கோவிந்த் சிங்கின் மறைவிற்குப் பின்னர் கால்சா சீக்கிய இராணுவத்தில் பணியாற்றிய பண்டா சிங் பகதூர் என்பவர் இரண்டு சீக்கிய குழந்தைகளை உயிருடன் கொன்ற வசீர் கானை சிர்இந்த்-பதேகர் போரில் தலையை துண்டித்துக் கொன்றார்.

மேற்கோள்கள்
-----------

1. ↑   Singh, Patwant (2001). *The Sikhs by Patwant Singh*. பன்னாட்டுத் தரப்புத்தக எண்:9780385502061. .
2. ↑  Syad Muhammad Latif (1984), *History of the Panjab from the Remotest Antiquity to the Present Time*, Progressive Books, p. 274
**"பத்தராய்ப் பணிபவர்க ளெல்லார்க்கும் மடியேன்" - திருத்தொண்டத்திருத்தொகை.**, ஈசனுக்கே அன்புடைய சிவனடியாரைக் கண்டால் அவருடைய சாதி முதலியன விசாரிக்காமல் அவர்களை இறைவனெனவே கொண்டாடி, தாய்ப்பசுவின் கன்று சென்றாற் போன்று பெருவிருப்புடன் அணைந்து பணிவுடையராய் இன்னுரை பகரும் இயல்புடையவர்கள். பேரன்பினால் சிவபெருமானை எவ்விடத்தும் யாவரும் வழிபடக் கண்டால் இனிது மகிழ்ந்து பாவனையால் நோக்கினால் பலர் காணப்பயன் பெறுபவர்.[1]

அன்பினால் யாவர்க்கும் மேம்பட்டவர்களாய்ச் சிவபெருமானையும் சிவனடியார்களையும் ஆராத காதலினால் உவகையுடன் விரும்பி வழிபடுபவர்கள். தம் உடம்பினாற் செய்வினைகள் யாதாயினும் அவ்வினையால் உளவாகும் நற்பயன்களைச் சிவபெருமான் திருவடிக்கே உரிமை செய்து கொடுப்பவர்கள். சிவபுராணங்களை அறிந்தவர் சொல்ல விரும்பிக் கேட்குந் தன்மையராய் இறைவன் திருவடித் தாமரையினைச் சேர்வதற்கு உரியவர்கள். 

ஈசனையே பணிந்து உருகி இன்பமிகக் களிப்பெய்தி, வாய்தழுதழுப்பக் கண்ணீர் அருவிபோற் சொரிய மெய்ம்மயிர் சிலிப்ப அனிபினால் விதிர் விதிக்கும் குணத்தால் மிக்கவர்கள்.நின்றாலும் இருந்தாலும் கிடந்தாலும் நடந்தாலும் மென்றாலும் துயின்றாலும் விழித்தாலும் மன்றாடும் இறைவன் திருவடிகளை மறவாத உணர்வுடையவர்கள். 

சிவபெருமானுக்கு ஆட்பட்ட தம் அடிமைத் திறத்தைப் பிறர்க்குப் புலப்படுத்தி அதனாற் பயன்கொள்ளாத் தூய நெஞ்சமுடையவர்கள்.

மேற்குறித்த எண் பெருங் குணங்களாலும் இவ்வுலகினை விளக்கும் பெருமை வாய்ந்த அடியார்களே பத்தராய்ப் பணிவார் ஆகிய திருக்கூட்டத்தாராவர்.

நுண்பொருள்
----------

கூடும் அன்பினில் கும்பிடுதல் வீடும் வேண்டா விறலாகும்.

ஈசனையே பணிந்துருகி இன்பம் மிகக் களிப்பெய்தி
பேசினவாய் தழுதழுப்பக் கண்ணீரின் பெருந்தாரை
மாசிலா நீறழித் தங்கு அருவிதர மயிர் சிலர்ப்பக்
கூசியே உடலங் கம்பித்திடுவார் மெய்க்குணம் மிக்கார் - *பெரியபுராணம்*

மேற்கோள்கள்
-----------

1. ↑  பத்தராய்ப் பணிவார் சருக்கம்

உசாத்துணைகள்
------------

1. பெரிய புராணம் வசனம் - சிவதொண்டன் சபை, யாழ்ப்பாணம்
**வண்ணான் தாழி** விளையாட்டு சிறுவர் விளையாடும் விளையாட்டுகளில் ஒன்று.

தாழி
----

ஊர்மக்களின் துணியைத் துவைத்துத் தருபவன் வண்ணான். அவன் சூளை வைத்துத் துணிகளைத் துவைப்பான். வண்ணான் சூளை மூன்று நான்கு மண்பானைகள் வைத்துக் கட்டப்பட்டிருக்கும். இந்த மண்பானைகளுக்கு வண்ணான் தாழி என்று பெயர். இந்தத் தாழியில் தண்ணீர் ஊற்றி, நனைத்த அழுக்குத் துணிகளை உளைமண்ணில் (உப்புமண்ணில்) புரட்டி, பானைகளின் மேலே அடுக்குவர். பானையின் பின்புறம் முள் விறகுகள் இட்டுப் பானைகளைச் சூடேற்றுவர். பானையிலிருந்து வெளிப்படும் நீராவி துணிகளில் பாய்ந்து துணியிலுள்ள அழுக்குகளை நுரைக்கச் செய்யும். பின்னர் நீரில் துவைத்தால் துணியிலுள்ள அழுக்கு எளிதாக நீங்கும்.

விளையாடும் முறை
---------------

வண்ணான் தாழி துணியைச் சுமப்பது போல ஒருவர் முதுகில் துணிமூட்டையைச் சுமந்து நிற்பார். அந்த மூட்டையை விளையாடுவோர் அனைவரும் ஆளுக்கொரு தட்டு தட்டுவர். பின்னர் ஒருவர் அந்த மூட்டையைத் தட்டிவிடுவார். சுமந்தவர் பிறரைத் தொடுவார். தொடப்பட்டவர் வண்ணான் தாழி ஆகவேண்டும். 

தொடச் செல்லும்போது யாராவது ஒருவர் தட்டிவிடப்பட்டுள்ள துணிமூட்டையை மேலும் தட்டிவிடுவார். அப்படித் தட்டிவிடப்பட்டால் தட்டிவிடப்பட்ட துணியை மீண்டும் தொட்டுவிட்டுத்தான் பிறரைத் தொடவேண்டும் என்பது அவர்கள் வகுத்துக்கொள்ளும் விதி. 

இந்த விளையாட்டில் ஒருவரைத் தொட விடாமல் மற்றவர் உதவும் பாங்கு காணப்படுகிறது.

இவற்றையும் பார்க்க
------------------

* தமிழர் விளையாட்டுகள் (அண்மைய காலம்)
* வண்ணான் பொதி

கருவிநூல்
---------

* ஞா. தேவநேயப் பாவாணர், *தமிழ்நாட்டு விளையாட்டுக்கள்*, சைவ சித்தாந்த நூற்பதிப்புக் கழக வெளியீடு, 1954
**தாலமுத்து** ( தாளமுத்து என்றும் குறிப்பிடப்படுகிறார்) (1915-1939) என்பவர் அப்போதைய சென்னை மாகாணத்தின் முதலமைச்சரான இராசாசி பள்ளிகளில் இந்தியை கட்டாய பாடமாக ஆக்குவதாக 1938 ஏப்ரல் 21 அன்று அறிவித்ததை எதிர்த்து, நடந்த இந்தி எதிர்ப்புப் போராட்டத்தின்போது தமிழகத்தில் 1939 
இல் இரண்டாவதாக உயிர்விட்ட போராளி ஆவார்.

குடும்பம்
---------

இவர் கும்பகோணத்தைச் சேர்ந்தவர். இவருக்கு வயதான பெற்றோரும் இளம் மனைவியும் இருந்தனர்.

இந்தித் திணிப்பை எதிர்த்துப் போராட்டமும், சிறையும்
--------------------------------------------------

கட்டாய இந்தித் திணிப்பைக் கண்டு கொதித்த தாலமுத்து, இந்தி திணிப்புக்கு எதிராக நடந்த மறியலில் கலந்துகொண்டார்.
இதனால் சிறையில் அடைக்கப்பட்டார். சிறையில் இருந்தபோது ஏற்பட்ட வயிற்றுவலி காரணமாக சென்னை அரசு மருத்துவமனையில் தாலமுத்து சேர்க்கப்பட்டார்.

மரணம்
-----

மருத்துவமனையில் உடல்நிலை மோசமாகி, கைதியாகவே 1939 மார்ச் 13 அன்று காலமானார். இவரது உடல் சென்னை மூலக்கொத்தளம் சுடுகாட்டில் கட்டாய இந்தித் திணிப்புக்கு எதிரான போராட்டத்தில் முதல் களப்பலியான நடராசனின் உடல் அடக்கமான இடத்துக்குப் பக்கத்திலேயே அடக்கம் செய்யப்பட்டது.

விளைவு
------

மொழிக்கான போராட்டம் ஒன்றில் ஈடுபட்டு கைதியாக முதல் தியாகியாக நடராசனின் மரணம் சூழலை உணர்வு பூர்வமாக்கிவிட்ட நிலையில் இரண்டாவதாக தாலமுத்துவும் இறந்துவிட இம்மரணங்கள் போராட்டத்தை மேலெடுத்துச்செல்ல அடிக்கல்லானது. போராட்டம் மேலும் தீவிரமடையவே, இந்தி பயிற்று மொழி தொடர்பான அரசாணையை 1940 பெப்ரவரி 21 அன்று அரசு திரும்பப் பெற்றது.

இவர்களின் நினைவைப் போற்றும்வகையில் சென்னையில் தமிழக அரசு அரசுக் கட்டடம் ஒன்றிற்கு **தாளமுத்து நடராசன் மாளிகை** என்று பெயர் சூட்டியுள்ளது.

இதனையும் காண்க
--------------

இந்தித் திணிப்பு எதிர்ப்புப் போராட்டம்

மேற்கோள்கள்
-----------

1. ↑  "ஏன் மொழிப் போராளிகளை நாம் நினைவுகூர வேண்டும்?". *Hindu Tamil Thisai*. 2021-12-02 அன்று பார்க்கப்பட்டது.
2. ↑  "உலக வரலாற்றில் ஒரு மொழிப் போர்". தி இந்து (தமிழ் ). 25 சனவரி 2015. 25 ஏப்ரல் 2016 அன்று பார்க்கப்பட்டது.
3. ↑   [ *இன்று தாலமுத்து நினைவுநாள் (11.03.1939)*
 வீரர் தாலமுத்து (நாடார்) மறைவு
இடுகாட்டில் தலைவர்களின் துக்கம்*]. விடுதலை இதழ். .**[*தொடர்பிழந்த இணைப்பு*]*
4. ↑  வாலாசா வல்லவன் (09 ஜூன் 2017). "திராவிடர் இயக்கங்கள்; தமிழ்த் தேசியத்திற்குத் தடைக்கல்லா? படிக்கல்லா? -50". *கட்டுரை*. கீற்று. 11 சூன் 2017 அன்று பார்க்கப்பட்டது. Check date values in: `|date=` (உதவி)
5. ↑  தி இந்து தமிழ் 24.1.2015 மொழிப்போர்;வரலாறு வரிசையிலும் இருக்கிறது கட்டுரை

வெளி இணைப்புகள்
---------------

* தொடரும் மொழிப்போர், மொழிப்போர் / அத்தியாயம் 14 பரணிடப்பட்டது 2014-09-02 at the வந்தவழி இயந்திரம்
* மொழிப்போர் தியாகிகள் மண்டபம், சென்னை
* மொழிப்போர் தியாகிகள் வீர வணக்க நாள் கீழப்பழூர் சின்னச்சாமி, விராலிமலை சண்முகத்துக்கு அஞ்சலி, தினமணி, நாள்: ஜனவரி 26, 2014
கியூசெப் பிட்ரே
**கியூசெப் பிட்ரே**  10 ஏப்ரல் 1916) இத்தாலிய நாட்டுப்புறவியலாளரும், மருத்துவரும், பேராசிரியரும், சிசிலிக்கான ஆட்சிப்பேரவை உறுப்பினருமாவார். ஒரு நாட்டுப்புறவியலாளராக, பிரபலமான வாழ்க்கையின் அனைத்து வெளிப்பாடுகளையும் உள்ளடக்கிய நாட்டுப்புறவியல் மண்டலத்தை விரிவுபடுத்திய பெருமைக்குரியவர். மருத்துவ வரலாற்றின் முன்னோடியாகவும் கருதப்படுகிறார்.

வாழ்க்கை
--------

இத்தாலியின் பலெர்மோவில் பிறந்தார், 1860 இல் கரிபால்டியின் கீழ் தன்னார்வத் தொண்டராகப் பணியாற்றி, 1866 இல் மருத்துவத்தில் பட்டம் பெற்ற பிறகு, இலக்கியம் பற்றிய ஆய்வில் தன்னை ஈடுபடுத்திக் கொண்டார். மேலும், இத்தாலிய இனவரைவியல் ஆய்வுகளில் முன்னோடியாக இத்தாலிய பிரபலமான கலாச்சாரம் பற்றிய முதல் அறிவியல் ஆய்வுகளை எழுதினார். இவர் "நாட்டுப்புற உளவியல்" ஆய்வை நிறுவினார். சிசிலியில், பலேர்மோ பல்கலைக்கழகத்தில் கற்பித்தார்.

பணிகள்
------

1871 மற்றும் 1913 க்கு இடையில், இவர் இருபத்தைந்து தொகுதிகளில் "சிசிலியன் பிரபலமான மரபுகளின் நூலகம்" என்ற சிசிலியன் வாய்வழி கலாச்சாரத்தின் தொகுப்பைத் தொகுத்தார். 1875, சிசிலியின் ஐரோப்பிய மற்றும் மத்திய கிழக்கு மரபுகளில் இருந்து பெறப்பட்ட வளமான நாட்டுப்புற பாரம்பரியத்தை ஆவணப்படுத்தினார். 

1880 ஆம் ஆண்டில், பிட்ரே நாட்டுப்புற மரபுகள் இதழான "பிரபலமான மரபுகள் பற்றிய ஆய்வுக்கான ஆவணக் காப்பகம்" என்பதை உடன் இணைந்து நிறுவினார். மேலும் அதை இவர் 1906 வரை தொகுத்தார். மேலும் 1894 இல் இத்தாலிய பாரம்பரியத்தின் அடிப்படை நூலகத்தை வெளியிட்டார். இவர் 1890 இல் அமெரிக்க நாட்டுப்புறவியல் சங்கத்தின் கெளரவ உறுப்பினரானார். இத்தாலியின் பலேர்மோவில் உள்ள ஒரு அருங்காட்சியகம் இவரது நினைவாக நிறுவப்பட்டது.

சான்றுகள்
---------

1. ↑  *Enciclopedia Treccani*
2. ↑  *Sapere* encyclopedia
3. ↑  "PITRÈ, Giuseppe". *Senatori d'Italia — Senatori del Regno (1848-1943)* (இத்தாலியன்).
4. ↑  "Pitré". *Dizionario d'Ortografia e di Pronunzia* (இத்தாலியன்). 2022-02-21 அன்று மூலம் பரணிடப்பட்டது. 2023-02-27 அன்று பார்க்கப்பட்டது.
5. ↑  Zipes, Jack (2012-04-08), "Giuseppe Pitrè and the Great Collectors of Folk Tales in the Nineteenth Century", *The Irresistible Fairy Tale*, Princeton University Press, 2022-05-17 அன்று பார்க்கப்பட்டது

* (in இத்தாலிய மொழி)Brief biography
* Amedeo Benedetti, *"Io vivo nel popolo e del popolo" : Contributo alla vita di Giuseppe Pitrè*, "Esperienze Letterarie", a. XXXVII (2012), n. 1, gennaio-marzo, pp. 59–84.
* Zipes, Jack. :The Indomitable Giuseppe Pitrè." *Folklore*, volume 120, no. 1 (April 2009): 1-18.

வெளி இணைப்புகள்
---------------

* குட்டன்பேர்க் திட்டத்தில் Giuseppe Pitrè இன் படைப்புகள்
* ஆக்கங்கள் கியூசெப் பிட்ரே இணைய ஆவணகத்தில்
* Martinengo-Cesaresco, Evelyn. "Giuseppe Pitrè (Obituary)" *Folk-Lore*. Volume 27, 1916. pp. 314–316.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* நார்வே
* France
* BnF data
* Catalonia
* ஜெர்மனி
* இத்தாலி
* Israel
* United States
* செக் குடியரசு
* ஆத்திரேலியா
* கிரேக்கம்
* நெதர்லாந்து
* போலந்து
* போர்த்துகல்
* Vatican

 |
| கல்விசார் | 
* CiNii

 |
| மக்கள் | 
* இத்தாலிய மக்கள்
* Deutsche Biographie
* Trove

 |
| மற்றவை | 
* SNAC
* IdRef

 |
**தாலியம் ஐதரைடு** (முறையாக **தாலியம் மூஐதரைடு** என்று பெயரிடப்பட்டது) என்பது TlH  
3 என்ற விகித வாய்ப்பாட்டைக் கொண்ட கனிமச் சேர்மம் ஆகும். இச்சேர்மம் இன்னும் அதிக அளவுகளில் தயாரிக்கப்படவில்லை.எனவே, அதன் ஒட்டுமொத்த பண்புகள் அறியப்படாமலேயே இருக்கின்றன. இருப்பினும், மூலக்கூறு நிலை தாலியம் ஐதரைடு திண்ம வாயு கோவைகளில் பிரித்தெடுக்கப்பட்டுள்ளது. தாலியம் ஐதரைடானது, முக்கியமாக கல்வி சார்ந்த நோக்கங்களுக்காக தயாரிக்கப்படுகிறது. 

தாலியம் ஐதரைடு என்பது எளிமையான தாலேன் ஆகும். 13 ஆம் தொகுதி உலோகங்களில் தாலியம் மிகக்கனமானதாகும்; 13 ஆம் தொகுதி ஐதரைடுகளின் நிலைத்தன்மையானது தொடர் எண் அதிகரிக்கும் போது குறைகிறது. ஐதரசனின் 1s எலக்ட்ரான் சுற்றுவட்டப்பாதையுடன் உலோகத்தின் இணைதிறன் எலக்ட்ரான் சுற்றுவட்டப்பாதைகளின் மோசமான மேற்பொருந்துதல் இதற்கான காரணமாக கூறப்படுகிறது. ஆரம்ப அறிக்கைகளை ஊக்குவித்த போதிலும், தாலியம் ஐதரைடு வகை சேர்மங்களை பிரித்தெடுப்பதற்கு வாய்ப்பில்லாமலே இருந்தது. திண்ம வாயுக் கோவை பிரித்தெடுத்தல் ஆய்வுகளில் மட்டுமே தாலியம் ஐதரைடுகள் காணப்படுகின்றன; ஹைட்ரஜன் வாயு முன்னிலையில் தாலியத்தை சீரொளி வெப்பந்தணிப்பு முறையில் வாயு நிலையில் அகச்சிவப்பு நிறமாலை பெறப்பட்டது.  இந்த ஆய்வு இஷ்வெர்ட்ஃபெகர் நடத்திய தொடக்கமுதலே இருந்த கணக்கீடுகளின் அம்சங்களை உறுதிப்படுத்தியது, இது தாலியம் மற்றும் இண்டியம் ஐதரைடுகளின் ஒத்த நிலைத்தன்மையைக் குறிக்கிறது.  இன்றுவரை ஒரு தாலியம் ஐதரைடு அணைவுச் சேர்மம் ஒன்றின் பிரித்தெடுத்தல் உறுதிப்படுத்தப்படவில்லை.

வரலாறு
------

2004 ஆம் ஆண்டில் அமெரிக்க வேதியியலாளர், லெஸ்டர் ஆண்ட்ரூஸ் முதல் முறையாக தாலியம் ஐதரைடை தொகுப்பு முறையில் தயாரித்தார். இந்த வினை வரிசை தாலியத்தின் அணுக்கருவாக்கம், அதன்பிறகு ஐதரசனுடன் கிரையோஜெனிக் இணை-படிவு என்ற படிநிலைகளில் நகர்ந்து குற்றலை புற ஊதா கதிர்வீச்சுடன் முடிந்தது.

குறிப்புகள்
-----------

1. 1 2  "thallane (CHEBI:30437)". *Chemical Entities of Biological Interest*. UK: European Bioinformatics Institute. 27 November 2006. Main. 10 October 2011 அன்று பார்க்கப்பட்டது.
2. ↑  Andrew, L.; Wang, X. (2004). "Infrared Spectra of Thallium Hydrides in Solid Neon, Hydrogen, and Argon.". *J. Phys. Chem. A* **108**: 3396–3402. doi:10.1021/jp0498973.
3. ↑  Schwerdtfeger, P.; Hunt, P. (1996). "Are the Compounds InH3 and TlH3 Stable Gas Phase or Solid State Species?". *Inorg. Chem.* **35**: 2085–2088. doi:10.1021/ic950411u.
**எல்.வெங்கடகிருட்டிண ஐயர்** (*L. Venkatakrishna Iyer*) என்பவர் ஓர் இந்திய கட்டடவியல் பொறியாளர் ஆவார். தமிழகத்தின் பொதுப்பணித்துறையில் முதன்மைப் பொறியாளராக இவர் பணிபுரிந்தார். 1941 ஆம் ஆண்டு போலாவரத்திற்கு அருகில் கோதாவரி ஆற்றின் குறுக்கே அணை கட்டுவதற்கு முதன் முதலில் திட்டம் வகுத்துத் தந்த பெருமை அய்யருக்கு உண்டு. பின்னாளில் இத்திட்டம் போலாவரம் திட்டம் என அங்கீகரிக்கப்பட்டது. கிருட்டிண அய்யர் கும்பகோணம் நகராட்சி மேல்நிலைப்பள்ளியின் முன்னாள் மாணவராவார். மெட்ராசு தொழில்நுட்ப நிறுவனம் தொடங்குவதில் சின்னசாமி ராசம்மிற்கு துணை நின்றவர்களில் இவரும் ஒருவராவார். நிறுவனத்தின் மையக் குழுவில் ஒரு உறுப்பினராக அமர்ந்து அய்யர் கல்வி நிறுவனத்தின் நிருவாகத்தையும் மேற்பார்வை செய்தார். சமூகத்திற்கு இவர் செய்த தொண்டுகளை கருத்திற்கொண்டு 1961 ஆம் ஆண்டு இந்திய அரசாங்கம் மூன்றாவது உயரிய குடிமக்கள் விருதான பத்ம பூசண் விருதை வழங்கி இவரைச் சிறப்பித்தது..

மேற்கோள்கள்
-----------

1. ↑  "Our own MIT". Madras Musings. March 2014. July 7, 2016 அன்று பார்க்கப்பட்டது.
2. ↑  Biksham Gujja (2006). *Perspectives on Polavaram, a Major Irrigation Project on Godavari*. Academic Foundation. பக். 27–. பன்னாட்டுத் தரப்புத்தக எண்:978-81-7188-578-7. .
3. ↑  "150 years in the service of education". The Hindu. 29 January 2014. July 7, 2016 அன்று பார்க்கப்பட்டது.
4. ↑  "History". Madras Institute of Technology. 2016. July 7, 2016 அன்று பார்க்கப்பட்டது.
5. ↑  "Padma Awards" (PDF). Ministry of Home Affairs, Government of India. 2016. November 15, 2014 அன்று மூலம் (PDF) பரணிடப்பட்டது. January 3, 2016 அன்று பார்க்கப்பட்டது. Unknown parameter `|=` ignored (உதவி)
**பிரன்சு கார்ல் ஆச்சார்டு** (Franz Karl Achard) (28 ஏப்ரல் 1753 - 20 ஏப்ரல் 1821) ஒரு செருமானிய ( பிரஷ்யன் ) வேதியியலாளர், புவியியலாளர், இயற்பியலாளர் மற்றும் உயிரியலாளர் ஆவார். அவரது முக்கிய கண்டுபிடிப்பு சர்க்கரைவள்ளிக் கிழங்கிலிருந்து சர்க்கரையை உற்பத்தி செய்வதற்கான எளிய தொழில்துறை செயல்முறையை கண்டுபிடித்ததாகும்.

வாழ்க்கையும் பணியும்
--------------------

ஆச்சார்டு ஹியூக்னாட் அகதிகள் வழிவந்த போதகர் மேக்ஸ் குயில்லாமே ஆச்சார்டு மற்றும் மார்கரெட் எலிசபெத் ஆகியோரின் மகனாக பெர்லினில் பிறந்தார். அவர் பெர்லினில் இயற்பியல் மற்றும் வேதியியல் பயின்றார். அவர் தனது மாற்றாந்தாய் மூலம் சர்க்கரை சுத்திகரிப்பு செய்வதில் ஆர்வம் காட்டினார். 20 வயதில், ஆச்சார்ட் "இயற்கை அறிவியல் நண்பர்களின் வட்டத்தில்" நுழைந்து, ராயல் அகாடமி ஆஃப் சயின்ஸில் இயற்பியல் வகுப்புகளின் இயக்குநராக இருந்த ஆண்ட்ரியாஸ் சிகிஸ்மண்ட் மார்கிராப்பை சந்தித்தார். ஆச்சார்டு வானிலையியல், ஆவியாதலின் விளைவாக ஏற்படும் குளிர்ச்சி, மின்சாரம், தந்தி, ஈர்ப்பு விசை, மின்னலை ஈர்த்துக் கொள்ளும் அமைப்புகள் உட்பட பல பாடங்களைப் படித்து ஜெர்மன் மற்றும் பிரெஞ்சு மொழிகளில் வெளியிட்டார்.

ஆச்சார்டு பிரஸ்ஸியாவின் இரண்டாம் பிரடெரிக் மன்னருக்கு மிகவும் பிடித்தமானவராய் இருந்தார். மேலும், வாரத்திற்கு இரண்டு முறை தனது ஆராய்ச்சியை மன்னரிடம் நேரடியாக அறிவித்தார். மனநலத் திறன்களில் மின்சாரத்தின் செல்வாக்கு குறித்த ஒரு ஆய்வு பற்றி, ஃபிரடெரிக் II கூறியதாகக் கூறப்படுகிறது: *எனது பிரஷ்ய மாநிலங்களில் மந்த புத்தியுள்ளோருக்கு மின்சாரத்தைப் பயன்படுத்தி மேம்படுத்துவதற்கான காரணத்தை வழங்க முடிந்தால், அவர் தனது சொந்த எடையை விடக் கூடுதலான தங்கத்திற்கீடான மதிப்புடையவர்* என்று கூறியதாகத் தெரிகிறது.

மேற்கோள்கள்
-----------


1. ↑  Achard (1799) "Procédé d'extraction du sucre de bette" (Process for extracting sugar from beets), *Annales de Chimie*, **32** : 163-168.
2. ↑  Wolff, G. (1953). *Franz Karl Achard, 1753–1821; a contribution of the cultural history of sugar*. **7**. பக். 253–4. பப்மெட்:13086516.
உலக ஈரநிலங்கள் தினத்தை கொண்டாடும் மலையேறுபவர்கள் இஸ்ரேல் (2012). அட்டை வாக்கியம் கூறுவது "ராம்சர் நாள் - இஸ்ரேல் 2012" நடுவில் சமீபத்தில் வரைந்த வண்ணம் பூசிய ஒரு தவளை
**உலக சதுப்பு நில நாள்** (*World Wetlands Day*) என்பது சதுப்பு நிலங்களின் முக்கியத்துவத்தினை மக்கள் அறிந்து கொள்ள கொண்டாடப்படும் நாளாகும். இந்த நாள் பிப்ரவரி 2 ஆம் தேதி கொண்டாடப்படுகிறது.

உலகில் உவர்நீர் நிறைந்த கடலுக்கும், நிலங்களுக்கும் இடையில் குறைந்த ஆழத்தில் ஆண்டு முழுவதும் நீர் தேங்கி இருக்கும் பகுதியாக சதுப்பு நிலங்கள் உருவாகின. பூமியின் மொத்தப் பரப்பில் 6 சதவீத பகுதி சதுப்பு நிலங்களாக உள்ளன. இவை பெரும்பாலும் இயற்கையாக உருவானவை, மனிதனால் உருவாக்கப்பட்டவை என இரண்டு பிரிவாக வகைப்படுத்தப்படுகின்றன.

அலையாத்திக் காடுகள், குட்டைகள் உள்ளிட்டவை இயற்கையாக உருவானவை என்றும், ஏரிகள், குளங்கள், நீர்தேங்கும் குவாரிப்பள்ளங்கள் ஆகியவை மனிதனால் உருவாக்கப்பட்டவை என்றும் வகைப்படுத்தப்படுகின்றன.

சதுப்புநில நாள் துவக்கம்
------------------------

ராம்சர் முத்திரை
1971-ல் காசுபியன் கடற்பகுதியிலுள்ள ஈரான் நாட்டின் ராம்சர் நகரில் 18 நாடுகளைச் சேர்ந்த பிரதிநிதிகள் சதுப்பு நிலங்களையும், நீர்நிலைகளையும் பாதுகாப்பது குறித்து முடிவுசெய்து, அதுபற்றிய விவாதக் கூட்டத்தையும், அதே ஆண்டு பிப்ரவரி 2 ஆம் தேதி தொடங்கி ஒருமனதாக முடிவுசெய்யப்பட்டது. இதேநாளை (*பிப்ரவரி 2-ஐ*) உலக சதுப்புநில நாளாக ஒவ்வொரு ஆண்டும் கொண்டாடப்படுகிறது. மேலும் இக்கூட்டம் ராம்சர் நகரில் நடைபெற்றதால் இந்த அமைப்புக்கு ராம்சர் அமைப்பு என பெயர் பெற்றது.

விவரங்கள்
---------

ராம்சர் அமைப்பில், இந்தியா உட்பட 161 நாடுகள் உள்ளன. உலகின் சுற்றுசூழல் முக்கியத்துவம் வாய்ந்த 1,950 சதுப்புநிலங்கள் பட்டியலிடப்பட்டு அவ்வமைப்பால் அறிவிக்கப்பட்டது. இந்தியாவில் மட்டும் 25 சதுப்புநிலங்கள் ராம்சர் தகுதிவாய்ந்தவையாகவும் அதில் தமிழகத்தில் கோடியக்கரை, பழவேற்காடு போன்றவை அடங்கும். பழவேற்காடு தினம் AARDE Foundation ஒவ்வொரு ஆண்டும் பழவேற்காடில் கொண்டாடுகிறது.[]

மேற்கோள்கள்
-----------

1. ↑  Ramsar.org|WORLD WETLANDS DAY 2016|வலை காணல்: பிப்ரவரி 04 2016
2. ↑  World Wetlands Day 2016: Satellite images offer fascinating look at Earth's most precious resource – water|By David Sim|February 2, 2016 13:23 GMT|வலை காணல்: பிப்ரவரி 04 2016
3. ↑  Ramsar World-Wetlands-Day-2016|வலை காணல்: பிப்ரவரி 04 2016
4. ↑  arulagam.org | உலக சதுப்பு நில நாள் | Written by சு. பாரதிதாசன்
[*தொடர்பிழந்த இணைப்பு*]

புற இணைப்புகள்
--------------

* தமிழ் மொழி-பத்தாவது உலக சதுப்பு நில நாள்-(GMT+08:00) 2006-02-02 20:06:54- இணைய இணைப்பு: பிப்ரவரி 04 2016
[*தொடர்பிழந்த இணைப்பு*]
* தமிழ் அருள்-உலக சதுப்பு நில தினம் இன்று!-பிப்ரவரி 02-இணைய இணைப்பு: பிப்ரவரி 04 2016
* அருளகம்-சு.பாரதிதாசன்-உலக சதுப்பு நில நாள்-இணைய இணைப்பு: பிப்ரவரி 04 2016
[*தொடர்பிழந்த இணைப்பு*]
* தினகரன்-சமூகம்-சுற்றுச்சூழலுக்கு அச்சுறுத்தல் அழிந்து வரும் சதுப்புநில தாவரங்கள் - இன்று உலக சதுப்பு நில நாள்- '2/2/2015 3:40:31 PM-இணைய இணைப்பு: பிப்ரவரி 04 2016
[*தொடர்பிழந்த இணைப்பு*]
குல்குல்கன் கோயில், மெக்சிக்கோ
சிங்காசனம்
பாம்புத்தலைத் தூண்
போல் கோர்ட்
போல் கோர்ட்
**எல் காஸ்ட்டிலோ பிரமிட்** என்பது மெக்சிக்கோவின் மாநிலமான யுகட்டானிலுள்ள தொல்பொருளியற் களப்பகுதியான சிச்சென் இட்சாவின் நடுப்பகுதியில் அமைந்துள்ள மெசோஅமெரிக்க படிக்கட்டுப் பிரமிட் ஆகும். எல் காஸ்ட்டிலோ என்பது "கோட்டை" என்னும் பொருள் தரும் ஸ்பானிய மொழிச் சொல்லாகும்.

9 ஆம் நூற்றாண்டளவில், மாயன் நாகரீக மக்களால் கட்டப்பட்ட இது குகுல்கன் (குவெட்சால்கோட்டில் (*Quetzalcoatl*) என்பதற்கான மாயன் மொழிச் சொல்) கடவுளுக்கான கோயிலாகப் பயன்பட்டது.

பிரமிடின் அமைப்பு
-----------------

இது சதுரவடிவத் தளங்களைக் கொண்ட ஒரு படிக்கட்டுப் பிரமிட் ஆகும். இதன் நான்கு பக்கங்களிலும், மேலேறிச் செல்வதற்கான படிக்கட்டுகள் உள்ளன. உச்சியில் கோயில் அமைந்துள்ளது. காலத்துக்குக் காலம், பழைய பிரமிட்டுகளைப் பெருப்பித்து அவற்றைப் பெரிய பிரமிட்டுகளாக உருவாக்குவது மெசோஅமெரிக்க நகரங்களில் வழக்கமாக இருந்தது. இதுவும் அத்தகைய ஒரு பிரமிட்டுக்கான எடுத்துக்காட்டு ஆகும். இப்போதைய பிரமிட்டின் அடிப்பகுதியின் வடக்குப் பக்கத்தில் உள்ள கதவொன்றின் வழியாக உள்ளே சென்று பழைய பிரமிட்டில் அமைந்துள்ள படிமீது ஏற முடியும். உள்ளே அமைந்துள்ள பழைய பிரமிட்டின் உச்சியிலுள்ள அறையொன்றில் குகுல்சான் மன்னனின் அரியணை அமைந்துள்ளது. இதன் வடிவம் சந்திர கால அட்டவணையான புதிய பிரமிட்டை உள்ளடக்கிய சூரிய கால அட்டவணையாக பழைய பிரமிட் உள்ளதாக கூறப்படுகிறது.

மறுகட்டமைப்பு
-------------

இதன் கட்டமைப்பு முதலில் கண்டுபிடிக்கப்பட்ட சிறிது பாழடைந்த நிலையிலிருந்து அறைகுறையாக மறுக்கட்டுமானம் செய்யப்பட்டது. இதன் இரு பக்கங்கள் வாஷிங்டன் நகரிலுள்ள கார்னெகி கல்வி நிறுவனத்தின் 17 ஆண்டுகால பெருமுயற்சியால் ஏறத்தாழ முழுமையுமாக மறுகட்டுமானம் செய்யப்பட்டது. நன்கறிந்த மாயன் நாகரீக நிபுணர் சில்வேனஸ் ஜி. மார்லே என்பவரது தலைமையில் 1920களின் கடைக்காலத்தில் தொடங்கிய இந்த மறுகட்டுமானப்பணி 1940 ஆம் ஆண்டு நிறைவேறியது. இந்த கோயில் மெக்சிகோவின் புகழ்வாய்ந்த சின்னமாக மாறியது. மற்ற இரு பக்கங்களை மெக்சிக்க தொல்பொருள் ஆராய்ச்சியாளர்கள் 1980-களில் புனர்நிர்மாணம் செய்தனர்.

பிரமிடின் வெளிப்பகுதி
---------------------

நான்கு பக்கதிலும் படிக்கட்டுகளை உடைய இக்கட்டிடத்தின் ஒவ்வொரு படிக்கட்டும் 91 படிகளை கொண்டதாக அமைந்துள்ளது. மேல்தளத்தையும் ஒரு படியாகக் கணக்கிட்டால் மொத்தம் 365 படிகள். ஒவ்வொரு படியும் ஹாப் என்னும் மாயன் நாகரீக கால அட்டவணையின் ஒரு நாளை குறிக்கிறது. இந்த கட்டிடத்தின் உயரம் மேல்தளம் வரை 24 மீட்டர், கூடுதலாக மேலுள்ள கோயில் ஒரு 6 மீட்டர். சதுரமான கீழ்த்தளம் குறுக்கில் 55.3 மீட்டராக உள்ளது.

பிரமிட்டின் வெளிமுனையிலுள்ள பெரிய படிகள் ஒன்பதும் சூரியக் குடும்பத்தின் ஒன்பது கோள்களை குறிப்பதாகக் கருதப்படுகிறது.

ஸ்பெயினின் யுகாட்டன் ஆக்கிரமிப்புக் காலமான 1530-களில் ஆக்கிரமிப்பு அரசர் இளைய ஃப்ரான்சிஸ்கோ-டி-மான்டியோ இந்த கட்டிடத்தின் மேல் பீரங்கி பொருத்தி கோட்டையாக பயன்படுத்தினார்.

இன்று 'எல் காஸ்ட்டிலோ' மிகப்புகழ்பெற்ற மற்றும் அங்கீகரிக்கப்பட்ட மெக்சிகோவின் சுற்றுலாத்தலங்களில் ஒன்று.

இவற்றையும் பார்க்கவும்
----------------------

* சிச்சென் இட்சா

20°40′58″N 88°34′07″W﻿ / ﻿20.6828°N 88.5686°W﻿ / 20.6828; -88.5686
**உலகக் காசநோய் நாள்** (*World Tuberculosis Day*), மக்களிடையே காச நோய் பற்றிய விழிப்புணர்வை ஏற்படுத்துமுகமாக ஒவ்வோர் ஆண்டும் மார்ச் 24 அன்று அனுசரிக்கப்பட்டு வருகிறது. 2012 ஆம் ஆண்டில், 8.6 மில்லியன் மக்கள் காசநோயால் பாதிக்கப்பட்டனர், 1.3 மில்லியன் மக்கள் இந்நோயால் இறந்தனர். இவர்களில் பெரும்பாலானோர் குறைந்த, அல்லது நடுத்தர வருமானங் கொண்ட நாடுகளைச் சேர்ந்தோர் ஆவர்.

உலகக் காசநோய் நாள் உலக சுகாதார அமைப்பினால் அதிகாரபூர்வமாகக் கடைப்பிடிக்கப்படும் எட்டு உலகளாவிய பொதுநலனுக்கான நாட்களில் ஒன்றாகும். (ஏனையவை: உலக சுகாதார நாள், உலக குருதிக் கொடையாளர் நாள், உலக நோய்த்தடுப்பு வாரம், உலக மலேரியா நாள், உலக புகையிலை எதிர்ப்பு நாள், உலகக் கல்லீரல் அழற்சி நாள், உலக எயிட்சு நாள் ஆகியவை ஆகும்.

வரலாறு
------

1882 மார்ச்சு 24 இல் டாக்டர் றொபேர்ட் கொக் (*Robert Koch*) என்பவர் காசநோய்க்கான காரணியை (*TB bacillus*) பெர்லினில் அறிவித்து அறிவியல் உலகை வியப்பில் ஆழ்த்தினார். அந்நாளில் இந்நோய் ஐரோப்பா மற்றும் அமெரிக்காவில் ஏழு பேருக்கு ஒருவரின் உயிரைக் காவு கொண்டு வந்தது. கொக்கின் இக்கண்டுபிடிப்பு காசநோய் பற்றி முழுமையாக அறிய வழிவகுத்தது.

1982 ஆம் ஆண்டில் இக்கண்டுபிடிப்பின் நூற்றாண்டு நினைவு நாளில் காச நோய் மற்றும் நுரையீரல் நோய்களுக்கெதிரான அனைத்துலக அமைப்பு (*International Union Against Tuberculosis and Lung Disease - IUATLD*) மார்ச் 24 ஆம் நாளை உலக காசநோய் நாளாக அறிவிக்க வேண்டுகோள் விடுத்தது. 1996 ஆம் ஆண்டில் இருந்து உலக சுகாதார அமைப்பு (*WHO*) இந்நாளை காசநோய் விழிப்புணர்வு நாளாக அறிவித்தது.

மேற்கோள்கள்
-----------

1. ↑  World Health Organization, Tuberculosis. WHO Fact Sheet N° 104, Reviewed March 2014. Accessed 8 April 2014.
2. ↑  World Health Organization, WHO campaigns. பரணிடப்பட்டது 2016-04-22 at the வந்தவழி இயந்திரம்

வெளி இணைப்புகள்
---------------

* உலக காசநோய் நாள் இணையத்தளம் - (ஆங்கில மொழியில்)